Covid-19-statistieke: 111 sterftes aangemeldArgieffoto (Foto: Elmond Jiyane/GCIS) Dr. Zweli Mkhize, die minister van gesondheid, het Dinsdagaand die jongste Covid-19-statistieke vir Suid-Afrika bekend gemaak. Altesaam 106 108 gevalle is tot dusver bevestig van 1 382 772 toetse wat reeds gedoen is. “Nog 111 sterftes is aangemeld,” het Mkhize gesê. Dit is een in Mpumalanga, vier in KwaZulu-Natal, 28 in die Oos-Kaap en 78 in die Wes-Kaap. Dit bring die algehele dodetal op 2 102 te staan, ŉ sterftekoers van 2%. Altesaam 55 045 persone (51,9%) het reeds herstel. Mkhize het vroeër bevestig teen Dinsdag was 4 000 persone in die hospitaal weens Covid-19. Altesaam 2 888 word in isolasie gehou in algemene sale; 262 is in die hoësorgeenheid; 539 ontvang kritieke sorg; 218 is op ventilators; en 566 pasiënte ontvang suurstof. Provinsiale statistiek: Sterftes en persone wat herstel het: Ouderdomme: Geslag: As at June 23, more than 4000 people are in hospital for #COVID19 and are receiving different levels of treatment. #ECVisit23June pic.twitter.com/ATKvkcEJNO — Dr Zweli Mkhize (@DrZweliMkhize) June 23, 2020 Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.